WP-speler vas oor dronkbestuurArgieffoto WP Rugby sê in ‘n verklaring dat die speler se motor Saterdagaand van die pad af getrek is. Die speler is in hegtenis geneem op vermoede dat sy bloedalkoholvlak die wettige perk oorskry het. “WP Rugby ondersteun veilige en verantwoordelike padgebruik. WP Rugby sal ook die speler, wat tot op hede ‘n voorbeeldige dissiplinêre rekord het, deur sy werknemer-hulpprogram ondersteun.” WP Rugby sê hy beskou die saak as sub-judice en dat nóg hy nóg die betrokke speler verder kommentaar oor die aangeleentheid sal lewer. Daar is geen verdere besonderhede bekend gemaak nie. ‘n WP-speler is ook in November verlede jaar vir dronkbestuur in hegtenis geneem. Cheslin Kolbe (20) is tydens ŉ padblokkade in Gordonsbaai in hegtenis geneem. Hy is op R500 borgtog vrygelaat. Sy saak is uitgestel tot 13 Augustus 2014.